**ՀՀ ԼԵՌՆԱՄԱՐԳԱԳԵՏՆԱՅԻՆ ԳՈՏՈՒ ՀԱԶՎԱԳՅՈՒՏ ԲՈՒՍԱՏԵՍԱԿՆԵՐԻ ՊԱՀՊԱՆՈՒԹՅԱՆ ՌԻՍԿԵՐԻ ԳՆԱՀԱՏՈՒՄԸ ՍՅՈՒՆԻՔԻ ՄԱՐԶԻ ՕՐԻՆԱԿՈՎ**

**ՀՏԴ 581.93/479.25**

**DOI: 10.56246/18294480-2023.15-07**

**ԵՂԻԱԶԱՐՅԱՆ ԳՈՒՐԳԵՆ**

*Հայաստանի ազգային ագրարային համալսարան,*

 *ջրային և հողային ռեսուրսների կառավարման ամբիոնի վարիչ,*

*գյուղատնտեսական գիտությունների դոկտոր, պրոֆեսոր*

էլ.փոստ՝ sfwmrc@yahoo.com

**ԹՈՎՄԱՍՅԱՆ ԳԱԳԻԿ**

*Հայաստանի ազգային ագրարային համալսարան,*

*բուսաբուծության և հողագիտության ամբիոնի վարիչ,*

 *գյուղատնտեսական գիտությունների թեկնածու, դոցենտ*

էլ.փոստ՝**g**.tovmasyan66@gmail.com

**ՀԱՄԲԱՐՁՈՒՄՅԱՆ ԱՐՄԻՆԵ**

*Հայաստանի ազգային ագրարային համալսարան,*

*ջրային և հողային ռեսուրսների կառավարման*

 *ամբիոնի մասնագետ, ասպիրանտ*

էլ.փոստ՝armhamb@mail.ru

***Հետազոտության նպատակն է վերհանել ՀՀ վարչական տարածքի լեռնամարգագետ­նային գոտում հազվագյուտ բուսատեսակների պահպանման ռիսկերը, քարտեզագրել դրանք, տարածական տվյալների բազայի հիման վրա ըստ բույսերի տեսակների և տարածման արեալների բացահայտել առավել խոցելի տարածքները և կատարել դրանց համեմատական վերլուծություն։ Առավել հրատապ պահպանության կարիք ունեցող տարածքները քարտեզագրվել են՝ հաշվի առնելով կենսաբազմազանությամբ հարուստ կետերը։ Կենսաբազմազանության ռիսկերի գնահատումը կատարվել է՝ հաշվի առնելով հողօգտագործման համակարգը, հողերի նպատակային և գործառնական նշանակությունը, հողի նկատմամբ սեփականության իրավունքը և կլիմայի փոփոխության հնարավոր ազդեցությունը։ Գրաֆիկական եղանակով ուսումնա-սիրվել են ՀՀ լեռնամարգագետնային գոտում 20 բուսատեսակների խոցելի տա-րածքները և ռիսկային առանձնահատկություն­ները։ Սյունիքի մարզում 8 հազ-վագյուտ բուսատեսակների համար, այդ թվում գազ Պրիլիպկոյի (Astragalus prilipkoanus Grossh.) սիսեռ անատոլիական (Cicer anatolicum), բանպոտ նիզականման (Polystichum lonchitis (L.) Roth), գազ Սաղանլուղի (Astragalus saganlugensis), պոպուլիկ օղակադիր (Corydalis verticillaris DC.), վարդակակաչ Սոսնովսկու (Tulipa sosnovskyi Achverdov & Mirzoeva), բրոմոպսիս Զանգեզուրի (Bromopsis zangezura Oganisian) և սոխ Եգորովայի (Allium egorovae M.V.Agab. & Ogan.), կատարվել է տեղաբաշխման քանակական և որակական գնահատում բնակավայրերի նկատմամբ։***

***Բանալի բառեր՝*** *տարածական տվյալներ, հազվագյուտ բույսեր, պահպանման ռիսկեր, քարտեզագրություն։*

**Նյութը և մեթոդները։** Կենսաբանական բազմազանությունը արագորեն նվա-զում է և դառնում էական ռիսկ բուսական աշխարհի պահպանության, պաշտպանութ-յան, օգտագործման և վերարտադրության բնագավառներում։ Այդ ազդեցությունը չա-փելու և ռիսկերը կառավարելու համար անհրաժեշտ են ժամանակակից մեթոդներ և նոր տվյալներ՝ առավել խոցելի տարածքների հայտնաբերման և պահպանության հա մար։

Տարածական տվյալների բազայի հիման վրա առավել հրատապ պահպա-նության կարիք ունեցող տարածքները քարտեզագրվել են՝ հաշվի առնելով կենսաբազմազանությամբ հարուստ կետերը։ Կենսաբազմազանության պահպանումը կարևորվում է՝ հաշվի առնելով կլիմայի փոփոխությունը, հողի սեփականության իրավունքի հնարավոր ազդեցությունը։

**Արդյունքները և վերլուծությունը։** Կլիմայի համերկրային փոփոխությունը բերում է նաև լանդշաֆտային գոտիավորումների որոշակիորեն արտահայտված փոփոխությունների, որով պայմանավորված՝ տեսակների աճելավայրի պայմանների հնարավոր փոփոխությունները բերելու է հարկադիր միգրացիայի կամ հարմարվողականության բացակայության պայմաններում տեսակի վերացման:

Մասնավոր և համայնքային սեփականությամբ լանդշաֆտային տարածքները՝ գործառնական նշանակությամբ արոտավայրերը, խոտհարքները և այլ հողատեսքերը, դառնում են էլ ավելի խոցելի, քանի որ տարբեր հողատեսքերի գործառնական նշանակությամբ փոխակերպումները հանգեցնում են դրանց արմատապես տարածքային էկոհամակարգային դերակատարման փոփոխության։ Մասնավորապես հողատեսքերի հողաշինարարական կազմակերպումը, ագրոանտառաշերտի հիմնումը, տարբեր ենթակառուցվածքների տեղաբաշխումը էական նշանակոււթյուն են ունենում հազվագյուտ բուսատեսակների պահպանման ռիսկերի մեծացման գործում։

Վտանգված տեսակների պահպանությունը անմիջականորեն կախված է հազվագյուտ բուսատեսակների տարածման արեալներից և տեղադիրքից: Որքան վտանգված տեսակները բնակավայրերին մոտ են, այնքան սպառնալիքը մեծ է: Նման դեպքում հատկապես դեղագործական, համեմունքային, ուտելի և գեղազարդ նշանակություն ունեցող տեսակները շարունակաբար ենթարկվում են չկանոնակարգված վայրի հավաքի, որով պայմանավորված՝ մեծանում է խոցելիությունը։ Հազվագյուտ բուսատեսակների քանակական տեղաբաշխվածությունն ըստ մարզերի բերված է աղյուսակ 1-ում։

Աղյուսակ 1.

Հազվագյուտ բուսատեսակների քանակական տեղաբաշխվածությունն ըստ մարզերի։

|  |  |  |  |
| --- | --- | --- | --- |
| ՀՀ մարզեր | Հազվագյուտ բուսա-տեսակի քանակ | Բույսի անվանում հայերեն | Բույսի անվանում լատիներեն |
| Արարատի մարզ | 1 | ճարտարուկ Արարատի | Draba araratica Rupr. |
| Սյունիքի մարզ | 8 | 1. գազ Պրիլիպկոյի,
2. սիսեռ անատոլիական,
3. բանպոտ նիզականման,
4. գազ Սաղանլուղի,
5. պոպուլիկ օղակադիր,
6. վարդակակաչ Սոսնովսկու,
7. բրոմոպսիս Զանգեզուրի,
8. սոխ Եգորովայի
 | 1. Astragalus prilipkoanus Grossh.
2. Cicer anatolicum
3. Polystichum lonchitis (L.) Roth
4. Astragalus saganlugensis
5. Corydalis verticillaris DC.
6. Tulipa sosnovskyi Achverdov & Mirzoeva
7. Bromopsis zangezura Oganisian
8. Allium egorovae M.V.Agab. & Ogan.
 |
| Լոռու մարզ | 3 | 1. Մակարդախոտ վալանտանման,
2. գնարբուկ սքանչելի,
3. արքայածաղիկ բլրակային
 | 1. Galium valantioides Bieb.
2. Primula amoena M. Bieb.
3. Fritillaria collina Adam.
 |
| Տավուշի մարզ | 3 | 1. արքայածաղիկ բլրակային,
2. գնարբուկ սքանչելի,
3. թեզիում փռված
 | 1. Fritillaria collina Adam.
2. Primula amoena M. Bieb.
3. Thesium procumbens C.A.Mey.
 |
| Վայոց ձորի մարզ | 6 | 1. գազ Պրիլիպկոյի,
2. սիսեռ անատոլիական,
3. սոխ Վորոնովի,
4. գազ Սաղանլուղի,
5. գառնառվույտ Կարյագինի,
6. կղմուխ անցողուն
 | 1. Astragalus prilipkoanus Grossh.
2. Cicer anatolicum
3. Allium woronowii Miscz. ex Grossh.
4. Astragalus saganlugensis
5. Oxytropis karjaginii
6. Inula acaulis Schott & Kotschy ex Boiss.
 |
| Շիրակի մարզ | 5 | 1. գրամոսցիադիում թևապտուղ,
2. սոխ Վորոնովի,
3. գազ կորասերմ,
4. արքայածաղիկ բլրակային,
5. կարծրածաղիկ, կնճռուկ բազմամյա
 | 1. Grammosciadium pterocarpum Boiss.
2. Allium woronowii Miscz. ex Grossh.
3. Astragalus campylosema
4. Fritillaria collina Adam.
5. Scleranthus perennis L.
 |
| Կոտայքի մարզ | 2 | 1. ականթ դիոսկորեանման,
2. ճարտարուկ Արարատի,
 | 1. Acanthus dioscoridis
2. Draba araratica Rupr.
 |
| Արագածոտնի մարզ | 1 | ճարտարուկ Արարատի | Draba Araratica Rupr. |
| Գեղարքունիքի մարզ | 1 | կղմուխ անցողունը | Inula acaulis Schott & Kotschy ex Boiss. |

Ուսումնասիրությունների հիման վրա կազմվել է հազվագյուտ տեսակների բաշխվածության գրաֆիկը (նկ.1.):

Նկ.1. Հազվագյուտ բուսատեսակների բաշխվածության գրաֆիկը

1-տեսակների քանակը, 2- տեսակների քանակը՝ %:

Բերված ցուցանիշների վերլուծությունը թույլ է տալիս բացահայտելու ՀՀ լեռնամարգագետնային գոտու 20 ուսումնասիրվող բուսատեսակների առավել խոցելի տարածքներն ըստ տեսակների բազմազանության և տեղաբաշխման ռիսկերի։ Մանսավորապես հազվագյուտ բուսատեսակների պահպանման հիմնական սպառ նալիքներն են.

* ենթակառուցվածքների ոչ համաչափ զարգացումը,
* արոտավայրերում գյուղ. կենդանիների չկառավարվող արածեցումը,
* բնական խոտհարքների անկանոն կառավարումը,
* չկարգավորված զբոսաշրջությունը,
* Վայրի հավաքը, բույսերի չհամակարգված հավաքը,
* օտարածին (ինվազիվ) տեսակները և հիվանդությունները,
* կլիմայի փոփոխությունը,
* հողերի օգտագործման և կառավարման հողաշինարարական սխեմաների բացակայությունը:

Ուսումնասիրություններից դժվար չէ նկատել, որ ՀՀ լեռնամարգագետնային գոտում հազվագյուտ բուսատեսակների տարածվածությունն ըստ մարզերի ունի հետևյալ կառուցվածքը.

Շիրակի մարզում՝ 16.67%, Վայոց ձորի մարզում` 20,00%, Սյունիքի մարզում` 26,67%:

 Որպես խոցելի շրջան՝ դիտարկել ենք ՀՀ Սյունիքի մարզի լեռնամարգագետնային գոտու 8 հազվագյուտ բուսատեսակներով տեղաբաշխված էկոհամակարգերը։

Մասնավորապես ուսումնասիրել ենք Սյունիքի մարզում 8 հազվագյուտ բուսատեսակների տեղաբաշխումը բնակավայրերի նկատմամբ, այդ թվում գազ Պրիլիպկո-յի, սիսեռ անատոլիական, բանպոտ նիզականման, գազ Սաղանլուղի, պոպուլիկ օղակադիր, վարդակակաչ Սոսնովսկու, բրոմոպսիս Զանգեզուրի և սոխ Եգորովայի (նկ.2)։



Նկ.2.Սյունիքի մարզի հազվագյուտ բուսատեսակների տեղաբաշխումը Սյունիք բնակավայրերի նկատմամբ։

Աղյուսակ 2

Հազվագյուտ բուսատեսակների տեղաբաշխման նույնականացումը հողաշինարարական պարամետրերի հետ

|  |  |  |  |  |  |  |  |
| --- | --- | --- | --- | --- | --- | --- | --- |
| x | y | **բույսի անվանումը** | **համայնք** | **բնակավայր** | **նպատակային** | **գործառնական** | **սեփականություն** |
| 4326768,345 | 8602149,005 | Polystichum lonchitis (L.) Roth | Քաջարան | քաղաքՔաջարան | Գյուղատնտեսական | Արոտավայր | Պետական |
| 4334230,335 | 8615288,554 | Polystichum lonchitis (L.) Roth | Մեղրի | Տաշտուն | Գյուղատնտեսական | Այլ հողատեսք | Համայնքային |
| 4337930,846 | 8615234,176 | Polystichum lonchitis (L.) Roth | Կապան | Ճակատեն | Գյուղատնտեսական | Այլ հողատեսք | Պետական |
| 4326470,191 | 8609775,259 | Allium egorovae M.V.Agab. & Ogan. | Կապան | Գեղանուշ | Անտառային | Արոտավայր | Համայնքային |
| 4326470,191 | 8609775,259 | Allium egorovae M.V.Agab. & Ogan. | Մեղրի | Վարդանիձոր | Գյուղատնտե-սական | Այլ հողատեսք | Համայնքային |
| 4375282,220 | 8541567,866 | Allium woronowii Miscz. ex Grossh. | Մեղրի | Վարդանիձոր | Գյուղատնտեսական | Այլ հողատեսք | Համայնքային |
| 4336937,530 | 8591378,612 | Astragalus saganlugensis | Քաջարան | Քաջարան | Հատուկ պահպանվող | Բնապահ-պան | Պետական |
| 4335124,471 | 8589286,124 | Astragalus saganlugensis | Քաջարան | Քաջարան | Հատուկպահպանվող | Բնապահ-պան | Պետական |
| 4336173,031 | 8589274,190 | Astragalus saganlugensis | Քաջարան | Քաջարան | Հատուկ պահպանվող | Բնապահ-պան | Պետական |
| 4384644,135 | 8544524,439 | Cicer anatolicum | Քաջարան | Քաջարան | Հատուկ պահպանվող | Բնապահ-պան  | Պետական |
| 4337093,978 | 8596707,625 | Oxytropis Karjaginii | Քաջարան | Քաջարան | Գյուղատնտեսական | Արոտավայր | Համայնքային |
| 4423866,673 | 8520296,750 | Oxytropis Karjaginii | Եղեգիս | Աղնջաձոր | Գյուղատնտեսական | Արոտավայր | Համայնքային |
| 4394659,930 | 8561291,619 | Oxytropis Karjaginii | Սիսիան | Գորայք | Գյուղատնտեսական | Արոտավայր | Համայնքային |
| 4326104,098 | 8598454,167 | Oxytropis Karjaginii | Մեղրի | Լիճք | Հատուկ պահպանվող | Բնապահ-պան | Պետական |
| 4386357,672 | 8518535,510 | Oxytropis Karjaginii | Արենի | Խաչիկ | Գյուղատնտեսական | Արոտավայր | Համայնքային |
| 4321318,252 | 8598056,852 | Corydalis verticillaris DC. | Մեղրի | Լիճք | Հատուկ պահպանվող | Բնապահպան | Պետական |
| 4328760,220 | 8616739,516 | Corydalis verticillaris DC. | Մեղրի | Լիճք | Հատուկ պահպանվող | Բնապահպան. | Պետական |
| 4341694,625 | 8586571,536 | Corydalis verticillaris DC. | Կապան | Ծավ | Գյուղատնտեսական | Արոտավայր | Համայնքային |
| 4505387,834 | 8471350,397 | Fritillaria collina Adam. | Քաջարան | Նոր Աստղաբերդ | Գյուղատնտեսական | Այլ հողատեսք | Պետական |

Աղյուսակ 2-ում, ըստ կադաստրային քարտեզների, դուրս է բերվել բույսի գտնվելու վայրը՝ ըստ բնակավայրի և սեփականության ձևի։

Ըստ աղյուսակի վերլուծության՝ կարող ենք ասել, որ Astragalus saganlugensis, Cicer anatolicum, Corydalis verticillaris DC. 3 հազվագյուտ բուսատեսակները խոցելի չեն, քանի որ գտնվում են հատուկ պահպանվող տարածքներում, իսկ արոտավայրերում և այլ հողատեսքերում գտնվող հազվագյուտ բուսատեսակները, որոնք գտնվում են նաև բնակավայրերին մոտ տարածքներում, խոցելի են։ Հարկ է նշել, որ բնության հատուկ պահպանվող տարածքներում հազվագյուտ բուսատեսակի գտնվելը կարող է համարվել երաշխիք դրանց պահպանության տեսանկյունից, սակայն վտանգված տեսակների համար ցանկալի է մշակել դրանց պահպանության լրացուցիչ միջոցառումներ։

Հազվագյուտ բուսատեսակների ԲՀՊՏ-ում գտնվելը երաշխիք է, որովհետև այնտեղ օրենքով սահմանված կարգով հատուկ ռեժիմներ են գործում, որոնց պարագայում առաջնահերթ հաշվի է առնվում վտանգված տեսակների պահպանությանը միտված գործառույթների պլանավորումն ու իրականացումը: Եթե իրականացվում է վայրի հավաք կամ խոտհունձ, բնականաբար իրականացվում է կանոնակարգված, սահմանված ժամկետներում և տևականությամբ, չվտանգելով պահպանվող տեսակի բնական ընթացքով վերարտադրությունն ու սերնդատվությունը: Բնական խոտհարքների ամենամյա հնձումներով խախտվում է խոտաբույսերի շատ տեսակների բնական սերնդատվությունը, հատկապես սերմերով բազմացող տեսակների դեպքում։

Արոտային էկոհամակարգերում առկա վտանգված տեսակների և դրանց պահպանությանը սպառնացող ամենամեծ խնդիրը անասնաբուծության տարերային վարումն է, արոտների անկանոն կառավարումը։

**Եզրակացություն։** Կատարված հետազոտությունները թույլ են տալիս գնահատելու հազվագյուտ բուսատեսակների ռիսկայնությունը հողօգտագործման և հողերի կազմակերպման տարբեր պայմանների համար։ Ստացված արդյունքները քարտեզագրվել են և տրվել են դրանց ռիսկայնության գնահատականն ըստ նպատակային ու գործառնական նշանակության և սեփականության սուբյեկտների։ Սյունիքի մարզի օրինակով ՀՀ լեռնամարգագետնային գոտու հազվագյուտ բուսատեսակների տարածման արեալների քարտեզագրումը և ստացված արդյունքների համադրումը բնակավայրում առկա ենթակառուցվածքների, հողօգտա գործման համակարգի, հողերի նպատակային և գործառնական նշանակության տվյալների հետ թույլ է տալիս ճշգրտելու և մշակելու այն առաջնային միջոցառումները, որոնք թույլ կտան կանխարգելելու այս բուսատեսակների վերացման ռիսկերը և ապահովելու դրանց կայուն զարգացումը կենսաբազմազանության համակարգում։

**Առաջարկություն**։ Առաջարկում ենք հազվագյուտ բուսատեսակների պահպանության գոտիները ներառել համայնքների հողերի հեռանկարային հողաշինարարական սխեմաներում՝ դրանով իսկ նպաստելու հազվագյուտ բույսերի խոցելի տարածքների ռիսկերի նվազեցմանը և դրանց արդյունավետ ու կայուն զարգացմանը։

**Օգտագործված գրականության ցանկ**

1. Եղիազարյան Գ. Մ., Համբարձումյան Ա. Մ., Հազվագյուտ բուսատեսակների արդյունավետ կառավարման հիմնախնդիրները լեռնամարգագետնային գոտու օրինակով, Եր., 2021, http://shsu.am/media/journal/2021n2a/7.pdf
2. Թովմասյան Գ. Ա., Արոտավայրերի ու խոտհարքների կայուն կառավարման պլանների կազմման և իրականացման ուղեցույց, ԳՄՀԸ կենսաբազմազանության կայուն կառավարում, Հարավային Կովկաս, Եր., 2015:
3. Կլիմայի փոփոխության երրորդ ազգային հաղորդագրություն, Երևան, «Լուսաբաց» հրատարակչություն, 2015, 190 էջ:  [https://www.arlis.am/DocumentView.aspx?DocID=120784 ­](https://www.arlis.am/documentview.aspx?docid=44184Հ) ՀՀ օրենքը բուսական աշխարհի մասին (դիտվել է՝ 04.04.2023 թ.)։
4. <https://www.acopiancenter.am/>
5. Свободный и открытый доступ к данным о биоразнообразии https://www.gbif.org/
6. [https://www.un.org/ru/observances/biological-diversity day/convention](https://www.un.org/ru/observances/biological-diversity%20day/convention). Конвенция о биологическом разнообразии (դիտվել է՝ 04.04.2023 թ.).

**RISK ASSESSMENT FOR THE CONSERVATION OF RARE PLANT SPECIES OF THE MOUNTAIN MEADOW ZONE OF THE RA ON THE EXAMPLE OF SYUNIK REGION**

**YEGHIAZARYAN GURGEN**

*Doctor of Agricultural Science, Professor,*

*Head of* [*Chair of Water and Soil Resources Management*](https://anau.am/en/faculties/faculty-of-agrarian-engineering/chair-of-water-and-soil-resources-management/)*,*

 *Armenian National Agrarian University*

e-mail: sfwmrc@yahoo.com

**TOVMASYAN GAGIK**

*PhD in Agricultural Sciences, Associate Professor,*

*Head of* [*Chair of Crop Cultivation and Soil Science*](https://anau.am/en/faculties/faculty-of-agronomy/plant-cultivation-vegetable-growing/)*,*

*Armenian National Agrarian University*

e-mail: g.tovmasyan66@gmail.com

**HAMBARDZUMYAN ARMINE**

*Post graduate student*

*Specialist of**the* [*Chair of Water and Soil Resources Management*](https://anau.am/en/faculties/faculty-of-agrarian-engineering/chair-of-water-and-soil-resources-management/)***,***

*Armenian National Agrarian University*

e-mail: armhamb@mail.ru

The purpose of the research is to identify the risks of conservation of rare plant species in the mountain meadow zone of the administrative territory of the RA, to map them, to identify the most vulnerable areas based on the spatial database according to plant types and distribution areas, and to perform a comparative analysis of them.

Based on the spatial database, the areas in most urgent need of conservation were mapped, taking into account the biodiversity hotspots. Biodiversity risk assessment was conducted, considering the land use system, the purpose and operational significance of the land, land ownership rights, and the potential impact of climate change. Vulnerable areas and risky features of 20 plant species in the mountain meadow zone of the RA were studied graphically.

In Syunik region, a quantitative and qualitative assessment of the distribution of eight rare plant species in relation to habitats was conducted. These species include Astragalus prilipkoanus Grossh., Cicer anatolicum, Polystichum lonchitis (L.) Roth, Astragalus saganlugensis, Corydalis verticillaris DC, Tulipa sosnovskyi Achverdov & Mirzoeva, Bromopsis zangezura Oganisian, and Allium egorovae M. V. Agab. & Ogan.

***Keywords:*** *Spatial data, rare plants, conservation risks, mapping.*

**ОЦЕНКА РИСКОВ СОХРАНЕНИЯ РЕДКИХ ВИДОВ РАСТЕНИЙ ГОРНО-ЛУГОВОЙ ЗОНЫ РА НА ПРИМЕРЕ СЮНИКСКОЙ ОБЛАСТИ**

**ЕГИАЗАРЯН ГУРГЕН**

*Доктор сельскохозяйственных наук, профессор*

*Заведующий кафедрой управления водными и земельными ресурсами*

*Национального аграрного университета Армении*

электронная почта: sfwmrc@yahoo.com

**ТОВМАСЯН ГАГИК**

*Кандидат сельскохозяйственных наук, доцент*

*Заведующий кафедрой растениеводства и почвоведения*

*Национального аграрного университета Армении*

электронная почта: g.tovmasyan66@gmail.com

**АМБАРЦУМЯН АРМИНЕ**

*Специалист кафедры управления водными*

*и земельными ресурсами*

*Аспирант*

*Национального аграрного университета Армении*

электронная почта: armhamb@mail.ru

Цель исследования - выявить риски сохранения редких видов растений в горно-луговой зоне административной территории РА, нанести их на карту, выявить наиболее уязвимые участки на основе пространственной базы данных по типам растений и ареалам распространения и провести их сравнительный анализ. На основе пространственной базы данных были нанесены на карту территории, наиболее остро нуждающиеся в сохранении, с учетом очагов биоразнообразия. Оценка риска для биоразнообразия проводилась с учетом системы землепользования, назначения и эксплуатационной важности земли, прав собственности на землю и потенциального воздействия изменения климата. Графически изучены уязвимые участки и опасные свойства 20 видов растений горно-луговой зоны РА. В Сюникской области для 8 редких видов растений, в том числе Astragalus prilipkoanus Grossh., Cicer anatolicum, Polystichum lonchitis (L.) Roth, Astragalus saganlugensis, Corydalis verticillaris DC.), Tulipa sosnovskyi Achverdov & Mirzoeva, Bromopsis zangezura Oganisian и Allium egorovae M. V. Agab. Ogan., проведена количественная и качественная оценка их распределения по местообитаниям.

***Ключевые слова:*** *Пространственные данные, редкие растения, природоохранные риски, картография.*

Հոդվածը ներկայացվել է խմբագրական խորհուրդ 15.04.2023թ.։

Հոդվածը գրախոսվել է 19.04.2023թ.:

Ընդունվել է տպագրության 17.11.2023թ.: